In nomine Domini nostri Jesu Christi. Sciant omnes fideles Dei hanc vuerpitionem quam fecit Bernardus, filius Bernardi, qui appellabatur Grossus, Deo et sanctis apostolis ejus Petro et Paulo et senioribus Cluniacensis cænobii. Calumpniabatur et auferebat eis injuste quasdam possessiones quas frater suus Jocerannus veniens ad conversionem dederat eis pro anima sua et pro anima avi sui Joceranni et patris sui Bernardi, et omnium parentum suorum, hoc est æcclesiam sitam in pago Matisconensi, in villa quæ dicitur Ainai, et tres condaminas in villa Sarcei, et pratum in Vaurerella, et francisas de quodam homine nostro in Curtfranceon. Hæc omnia calumpniabatur, set tandem recognoscens se nullam justam causam habere, venit in capitulum Cluniacense, et omnia vuerpivit Deo et sanctis apostolis Petro et Paulo, et eisdem senioribus, in presentia Oddonis prioris et totius conventus, et bono animo confirmavit donationem fratris sui Joceranni, et in carta notari rogavit, quam ipse super altare Sancti Petri posuit. Huic vuerpicioni interfuerunt testes et laudatores Hubertus et frater ejus Bernardus, et Seguinus de Cres.